Nikolay Sadovski

Nikolay Karboviç Sadovskiy ( 1856-cı il  Xerson vilayəti, Rusiya İmperiyası - 7 fevral 1933, Kiyev ) — ukraynalı aktyor, rejissor və ictimai xadim. Ukrayna  teatrının aparıcı siması. 

 Haqqında 
Nikolay Sadovski  Nikolayev vilayətinin, indiki Bratski rayonunun Kamyano-Kostuvat kəndində anadan olmuşdur. 
Dramaturqun qardaşı İvan Karpeviç Karpenqodur.
Nikolay Sadovski Elisavetqrad real məktəbində oxumuş, gənclik illərində özfəaliyyət dərnəklərində iştirak etmişdir.
1877-1878-ci illər Rusiya-Türkiyə müharibəsinin başlaması ilə məktəbdən dərhal könüllü kimi cəbhəyə yollanıb.
Balkanlarda demək olar ki, bütün böyük döyüşlərdə Dunay çayının keçməsində, Şipka aşırımının müdafiəsində iştirak edib və yürüşün sonunda Konstantinopola çatıb.

O, Müqəddəs Georgi xaçı (Rusiya İmperiyası) ilə təltif edilib və zabit rütbəsinə yüksəlib.

Ancaq Nikolay Sadovski hərbi karyera ilə sınanmadı və Yelisavetqrad bölgəsinə qayıtdıqdan sonra ailə hobbisi - teatrla məşğul olmağa başladı.

Nikolay Sadovski 1881-ci ildə əvvəlcə M. L. Kropivnitskinin, sonra M. P. Staritskinin truppasında çalışaraq peşəkar səhnəyə qədəm qoydu.
1898-ci ildə Sadovskinin truppası Tobileviç qardaşlarının (İ.Karpenko-Karı və P.Saksqanski) "Rus-Kiçik Rus Rəssamlar Cəmiyyəti" ilə birləşərək,  M.Kropivnitskinin ansamblına qatıldı.

1905-ci ildə Qalisiyanın dəvəti ilə Sadovski Lvovdakı Ruska Besida teatrına rəhbərlik edir və bununla da (M. Zankovetska ilə birlikdə) Qərbi Ukrayna torpaqlarında teatr mədəniyyətinin əhəmiyyətli dərəcədə yüksəlməsinə öz töhfəsini verir.

Nikolay Sadovski Kiyevə qayıdaraq, 1906-cı ildə Poltavada fəaliyyətə başlayan, sonra 1919-cu ilə qədər Kiyevdə fəaliyyət göstərən ilk Ukrayna stasionar teatrının əsasını qoydu.

1919-cu ilin yanvarında Sadovskinin başçılıq etdiyi Kiyev şəhər teatrının demək olar ki, bütün kollektivi Kamenets-Podolskiyə köçdü.
1920-ci ildə Qalisiyada, 1921-ci ildən Ujqorodda Prosvita teatrına rəhbərlik etmişdir. 
Sadovski 1923-cü ildən Praqada yaşayıb.

 Vəfatı 
Nikolay Sadovski 1933-cü il fevralın 7-də Kiyevdə vəfat etmiş və Baykovo qəbiristanlığında dəfn edilmişdir. 
1935-ci ildə məzar daşı qoyulub.

 Xatirəsi 
 Kiyevdə Kurenivkada bir küçə Nikolay Sadovskinin adını daşıyır.
 Vinnitsa Dövlət Akademik Musiqili və Dram Teatrı Nikolay Sadovski adına verilmişdir.

 İstinadlar 

Kateqoriya:Rusiya-Osmanlı müharibəsi (1877–1878) iştirakçıları
Kateqoriya:XX əsr aktyorları